**ZAVRŠNE UPUTE ZA PROVEDBU ŽUPANIJSKE RAZINE NATJECANJA IŻ ENGLESKOGA JEZIKA**

Materijali koje ste zaprimili zapakirani su na sljedeći način:

1. Materijali su složeni zasebno po kategorijama
2. Molim provjeriti da li je moguće otvoriti sve dokumente u mapama.
3. U svakom *zipanom* dokumentu pojedine kategorije natjecanja nalazi se:
   1. test,
   2. list za odgovore,
   3. list za odgovore u koji se može upisivati na računalu,
   4. obrazac za zaporku u koji se može upisivati na računalu (može se koristiti i za *printanje*),
   5. ključ s odgovorima,
   6. WORD dokument poveznicama za slušanje
   7. Tekstualni zapis slušnog teksta
   8. Upute za provedbu natjecanja za učenike u samoizolaciji na školskoj razini
   9. Upute nastavnicima
   10. Upute učenicima
4. Upute za upotrebu i instalaciju alata Adobe Reader dostavljene su u prijašnjem mailu.
5. Kod učenika u samoizolaciji, prilikom spajanja na videokonferencijski alat potrebno je pratiti upute sa školskog natjecanja, koje je potrebno prilagoditi vremenskom okviru županijske razine. Prilikom provedbe slušanja kod učenika u samoizolaciji, zvučni zapis pokreće učitelj ili nastavnik koji nadzire učenike za sve učenike u video pozivu istovremeno. U slučaju problema sa zvučnim zapisom smije se uključiti i nastavnik ili učitelj engleskog koji će tekst pročitati sukladno uputama na tekstualnom zapisu slušnog teksta (didaskalije se ne čitaju).
6. Potrebno je provjeriti poveznicu na slušni zapis. U dokumentu s poveznicama nalaze se dvije poveznice po kategoriji. Molimo koristiti primarnu poveznicu, a alternativnu u slučaju da primarna ne radi. Ako škola ima nestabilnu Internetsku vezu, datoteku sa zvučnim zapisom potrebno je preuzeti na računalo s kojeg će se vršiti reprodukcija iste. Ukoliko škola ne posjeduje dobre zvučnike uz računala, zvučni zapis je moguće snimiti i na CD uređaj te reproducirati na *CD-playeru* na kojem je moguća reprodukcija ***mp3*** dokumenata.
7. Županijsko povjerenstvo dužno je, po završetku natjecanja i objave konačnih listi, sve materijale (lista za odgovore i obrazac sa zaporkom) za sve učenike koji su prešli prag predviđen u katalogu za natjecanje iz engleskoga jezika dostaviti Državnom povjerenstvu u pisanom obliku zemaljskom poštom do 2. travnja 2021. Ovo je potrebno napraviti bez obzira na odabrani model natjecanja. Detaljna uputa nalazi se u katalogu natjecanja za engleski jezik i u dodatnoj uputi za provedbu županijske razine natjecanja dostavljene u prethodnom *mailu*.

**SRETNO!!!!**